beeldhouwerk | Leon von Moltke se blog
Posts Tagged 'beeldhouwerk'
Posted in Uncategorized, tagged beeldhouwerk, Bilbao, Leon von Moltke, Manolo Valdés, San Sebastian, Spanje on 16/03/2011| 3 Comments »
Manolo Valdés is een (daar is so baie!) van die puik Spaanse beeldhouers. Hier is 'n paar foto's van sy werke. Die eerste beeld staan in Bilbao en die ander op die strand in San Sebastian.
En dan onthou jy van Carabaña en die Thyssen en die Reina-Sofia en Pedraza en bierdrink in Chinchon en stap in die nag langs die akwaduk in Segovia en wynkoop in Llevia en hoeveel mense in San Sebastian was en, en, en nog soveel ander onthoue.
Verlang is nie altyd eenrigting nie en dis nie altyd oor 'n plek nie.
Om 'n beeld klaar te maak
Posted in Uncategorized, tagged beeldhouwerk, brons beelde, Leon von Moltke on 18/09/2010| 7 Comments »
Die horing-helmets is in brons gegiet, maar dit was maar net die begin van die werk. Die foto's is geneem voor alles klaar is (dit eintlik nog steeds nie klaar nie, maar mens kry darem die idee!):
Die basis - van ou sleepers wat onder 'n tenkstaander uit kom
Die Rhodesian teak is ongelooflik hard, sonder water is dit binne sekondes net 'n bol rook as jy met die gatboor boor!
Die enkelvegter se basis met 'n ou waterpyp op die sleeper vasgesweis
Die yster op die sleeper is deur jare se treine heel skeef getrap.
Detail van die een masker
Die horing se patina lyk byna op 'n haar na die kleur van die beeshoring wat gebruik vir die kleibeeld.
Detail van een van die maskers se "sterte"
Die sterte lyk almal verskillend, met leer (met gesoldeerde patrone op), klinknaels en kabels, rou riem en koperdraad.